[{"text_idx": "#000000", "text": "Riina Solman: marginaalid u\u0308ritasid rahu ha\u0308irida ja segadust ku\u0308lvata\nRiho Terrase hinnangul on petlik rahu mu\u0308rgitanud paljude meeled\nEuroopa Rahvapartei kaitsevaldkonna eksperdid kogunevad Tallinnas\nHelir-Valdor Seeder avalikus kirjas Lauri La\u0308a\u0308nemetsale: lo\u0303peta koheselt u\u0308hiskonna lo\u0303hestamine!\nHelir-Valdor Seeder: Isamaa programmi selgroog ja eesma\u0308rk on rahvusriigi kestmine"}, {"text_idx": "#000002", "text": "Va\u0308ikeettevo\u0303tted: pealekaebamise seadus on stalinistlik"}, {"text_idx": "#000003", "text": "Alles hiljuti juhtis Riigikogu liige Urmas Reinsalu ta\u0308helepanu sellele, et valitsus plaanib seadusemuudatust, millega luuakse peaaegu igasse asutusse pealekaebamise su\u0308steem. Eesti Va\u0308ike- ja Keskmiste Ettevo\u0303tjate Assotsiatsioon (EVEA) nimetab seadust lausa ebaproportsionaalseks ja stalinistlikuks. Eesti Uudised avaldavad EVEA seisukoha ta\u0308ies mahus."}, {"text_idx": "#000004", "text": "EVEA on seisukohal et algatatud eelno\u0303u on ebamo\u0303istlik ning ebaproportsionaalne u\u0308lereguleerimine ning sellest eelno\u0303u edasisest menetlemisest tuleb lihtsalt loobuda."}, {"text_idx": "#000006", "text": "On ebapa\u0308dev va\u0308ita, et eelno\u0303ul mo\u0303ju majandusele laiemalt puudub kui samas lauses nenditakse, et eelno\u0303u mo\u0303jutab erasektori u\u0308le 50 to\u0308o\u0308tajaga organisatsioone. Teavituskanalite sisseseadmine on eelno\u0303u ja\u0308rgi kohustuslik alates 50 to\u0308o\u0308tajast aga ko\u0303ik muud regulatsioonid \u2013 s.t. asutuseva\u0308lise teavituskanali kaudu vo\u0303i eelno\u0303us sa\u0308testatud tingimustel u\u0308ldsusele avalikustamine \u2013 kehtivad ja annavad vo\u0303imaluse po\u0303hjendamatuteks pealekaebusteks \u2013 toovad po\u0303hjendamatut kulu ning halduskoormust ka va\u0308iksematele organisatsioonidele"}, {"text_idx": "#000007", "text": "Loodetava eesma\u0308rgi (luua raamistik to\u0308o\u0308alases kontekstis teada saadud rikkumisteadete vastuvo\u0303tmiseks, menetlemiseks ning teavitaja kaitsmiseks) asemel saame regulatsiooni, mis soodustab pahatahtlikku pealekaebamist ning seela\u0308bi annab tulevikus ilmselt ka sisutute kaebustega u\u0308lekoormatud ametnikele ebamo\u0303istlikku lisato\u0308o\u0308d."}, {"text_idx": "#000008", "text": "Seaduse kohaldamisala \u2013 to\u0308o\u0308alase tegevusega teatavaks saanud rikkumisest teavitaja kaitse \u2013 saab ta\u0308ielikult moonutatud juba la\u0308bi normi, et seda regulatsiooni koos kavandatavate sanktsioonidega kohaldatakse to\u0308o\u0308o\u0303iguse rikkumisele juhul, kui tegemist ei ole kahepoolse vaidlusega. See ta\u0308hendab, et na\u0308iteks kolmepoolse vaidluse (na\u0308iteks kaks to\u0308o\u0308tajat!) puhul see regulatsioon juba kehtiks!"}, {"text_idx": "#000009", "text": "Tundub uskumatu ning on ta\u0308iesti po\u0303hjendamatu, et Eesti Vabariik soovib siseriiklikku o\u0303igusesse ning to\u0308o\u0308suhetesse u\u0308le tuua Euroopa Parlamendi ja no\u0303ukogu direktiivi nr (EL) 2019/1937, mille art 2(1) on sa\u0308testatud EL o\u0303iguse valdkonnad, mille puhul peavad olema tagatud direktiivis sa\u0308testatud rikkumisest teavitamise miinimumstandardid."}, {"text_idx": "#000010", "text": "See, et direktiivi art 1(2) kohaselt vo\u0303ivad liikmesriigid direktiivi laiemalt u\u0308le vo\u0303tta, ei ta\u0308henda, et see oleks Eestis \u2013 mikro- ja va\u0308ikeettevo\u0303tjate u\u0308lekaaluka enamusega riigis ning eelno\u0303us kavandatud sanktsioonidega (koos fu\u0308u\u0308silisele isikule kohaldatava kuni 300 trahvu\u0308hiku suuruse ja juriidilisele isikule kuni 400 000 euro suuruse trahvima\u0308a\u0308raga) kuidagigi po\u0303hjendatud ja vajalik."}, {"text_idx": "#000011", "text": "EVEA palub tungivalt loobuda sellise ebaproportsionaalse ning stalinistlikku pealekaebamist soosiva, jaburalt suurte trahvima\u0308a\u0308radega eelno\u0303u vastuvo\u0303tmisest kuna ta\u0308na puudub igasugune sisuline vajadus sellise regulatsiooni loomiseks meie to\u0308o\u0308suhetes."}, {"text_idx": "#000012", "text": "Ka ta\u0308na on Eesti kehtivas o\u0303iguses isikutel ko\u0303ik vo\u0303imalused, teavitada rikkumisest asjakohaseid ametiasutusi, ning u\u0308ksikjuhtumid ei saa olla piisavaks po\u0303hjenduseks sellise regulatsiooni kehtestamisel."}, {"text_idx": "#000013", "text": "EVEA esindab otse- ja kollektiivliikmete kaudu 6245 ettevo\u0303tet, olles seega nii liikmete arvult kui esindatavat sihtgruppi arvestades konkurentsitult suurim sektoriu\u0308lene ettevo\u0303tjate katusorganisatsioon Eestis."}, {"text_idx": "#000015", "text": "Aivar Riisalu toidab nu\u0308u\u0308d Riigikogu"}, {"text_idx": "#000016", "text": "Isamaa la\u0308heb Rakvere linnas valimistele vastu kogenud poliitikute eestvedamisel"}, {"text_idx": "#000017", "text": "Riik loodab digiregistratuuri lo\u0303puks to\u0308o\u0308le saada"}, {"text_idx": "#000018", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000022", "text": "Filmimees Kristian Taska liitus erakonnaga Isamaa"}, {"text_idx": "#000023", "text": "Isamaa korraldab meeleavalduse elektriturureformi toetuseks"}, {"text_idx": "#000024", "text": "Kontakt Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}, {"text_idx": "#000025", "text": "Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}]